CELEX: 62014CN0398
Language: mt
Date: 2014-08-20 00:00:00
Title: Kawża C-398/14: Rikors ippreżentat fl- 20 ta’ Awwissu 2014 – Il-Kummissjoni Ewropea vs Ir-Repubblika Portugiża

27.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 380/3
            
         Rikors ippreżentat fl-20 ta’ Awwissu 2014 – Il-Kummissjoni Ewropea vs Ir-Repubblika Portugiża
   (Kawża C-398/14)
   2014/C 380/03
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Guerra e Andrade u E. Manhaeve, aġenti)
   
      Konvenuta: Ir-Repubblika Portugiża
   
      Talbiet tar-rikorrenti
   
   
               —
            
            
               tiddikjara li, billi ma żguratx livell adegwat ta’ trattament tal-ilma urban mormi tat-52 agglomerazzjoni elenkati li fir-rigward tagħhom tirriżulta s-sitwazzjoni ta’ ksur, ir-Repubblika Portugiża naqset milli twettaq l-obbligi li, fir-rigward tagħha, jirriżultaw mill-Artikolu 4 tad-Direttiva 91/271/KEE (1), dwar it-trattament tal-ilma urban mormi.
            
         
               —
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   L-Artikolu 4 tad-Direttiva 91/271/KEE jistabbilixxi b’mod partikolari li, sa mhux iktar tard mill-31 ta’ Diċembru 2005, l-iskariki ta’ ilma urban mormi f’ilma ħelu u estwarji minn agglomerazzjonijiet b’popolazzjoni ta’ bejn 2  000 u 10  000, għandu jkun suġġett, qabel ma jkun skarikat, għal trattament sekondarju jew trattament ekwivalenti.
   Il-Kummissjoni tqis li fil-Portugall hemm problema sistematika, peress li l-Istat Portugiż, la fuq livell nazzjonali, u lanqas fuq livell reġjonali, ma adottax miżuri ta’ ppjanar bil-għan li jikkonforma ruħu mad-dispożizzjonijiet meħtieġa mid-Direttiva 91/271/KEE.
   
      (1)  Direttiva tal-Kunsill 91/271/KEE, tal-21 ta’ Mejju 1991, dwar it-trattament ta l-ilma urban mormi (ĠU Edizzjoni Speċjali bil-Malti, Kapitolu 15, Vol. 2, p. 26).